
נכחו:

	חברי הוועדה:
	אמנון רובינשטיין  -  היו"ר
	

	
	דליה רבין-פילוסוף
	






	מוזמנים:
	עו"ד יפעת רווה
	- משרד המשפטים

	
	עו"ד יעל אביר
	- משרד האוצר, יועמ"ש אגף מכס

	
	עו"ד טל ירון-אלדר
	- משרד האוצר, יועמ"ש אגף מכס

	
	עו"ד שרה קנדלר
	- משרד האוצר מח' משפטית המכס והמע"מ






יועץ משפטי:	שלמה שהם



מנהל/ת הוועדה:	דורית ואג



מתמחה ליועץ המשפטי:	הראל ארנון



קצרנית:	אסתר מימון


סדר היום:	תקנות העבירות המינהליות (קנס מינהלי - חיקוקי מסים) (תיקון), התשנ"ט1999-

תקנות העבירות המינהליות (קנס מינהלי - חיקוקי מסים) (תיקון), התשנ"ט1999-

היו"ר אמנון רובינשטיין:

	בוקר טוב. הישיבה פתוחה. הנושא הראשון והיחיד בישיבה: תקנות העבירות המינהליות (קנס מינהלי - חיקוקי מסים) (תיקון). יש כאן עניין טכני.

	מי מסביר?

טלי אלדר-ירון:

	אנחנו מדברים על מעבר שאנחנו קוראים לו ביומיום "מסלול אדום ירוק" בשדה התעופה. יש קביעה בתקנות המכס שזו מעין הצהרה, ומי שמצהיר הצהרה לא נכונה למכס, עובר במסלול הירוק, ויש לו טובין שהוא חייב עליהם במסים, מותר להטיל עליו קנס מינהלי בגובה 100% מתשלום המס.

היו"ר אמנון רובינשטיין:

	זה הכול?

טלי אלדר-ירון:

	חוץ מהמס שאתה צריך לשלם, אתה צריך גם לשלם קנס בגובה 100% מהמס.

היו"ר אמנון רובינשטיין:

	אמרו לי שההפחתות מאוד קטנו, מכיוון שהמחירים בחוץ-לארץ כל כך יקרים.

טלי אלדר-ירון:

	גם, ויש הרבה מוצרים שהחלטנו לוותר עליהם מראש, בגלל ה200- דולר.

היו"ר אמנון רובינשטיין:

	הניסוי שעשה המכס עם הפחתת המסים בשוק המקומי על טלוויזיות קטנות הצליח?

טלי אלדר ירון:

	אני לא מכירה את הנושא הזה.

	בשנת 1995 תיקנו את סעיף 30א לפקודת המכס, ונעשה איזה תיקון בניסוח שלו, שזה הסעיף המסמיך לקביעת התקנות ולקביעת האחריות בגינן. המשכנו להפעיל את הקנס המינהלי בינתיים, והבנו שיש בעיה ניסוחית, והבאנו את זה לכאן.

היו"ר אמנון רובינשטיין:

	נאשר את התקנות, אבל יש לי הערה אחת. אני חושב שהעונש הזה לא מספיק מרתיע.

טלי אלדר-ירון:

	אני מבינה שנעשית בכלל בדיקה.

היו"ר אמנון רובינשטיין:

	זה לא עונש מרתיע. אם זה רק פי-שניים זה לא מרתיע. אם כי ההברחות מאוד קטנו, והם יקטנו עוד יותר, אם הניסוי עם הטלוויזיות הקטנות יצליח, מכיוון שהמחירים של מוצרי אלקטרוניקה בחוץ-לארץ, למעט ארצות-הברית, באופן בסיסי הם גבוהים מאוד היום, ויש ביקורת של הדיוטי-פרי. 

טלי אלדר-ירון:

	הם יקטנו עוד יותר ברגע שירדו מסי הקנייה.

היו"ר אמנון רובינשטיין:

	על זה אני מדבר. הורידו את מסי הקנייה לטלוויזיות הקטנות. 

תבקשי ממנהל המכס שישלח סקירה בכתב, הוא לא חייב בהתייצבות אישית, על תוצאות הניסוי של הפחתת המיסוי על הטלוויזיות הקטנות, האם זה הגדיל את המכירות בחנויות והאם זה שינה משהו. הרי זו היתה הפשרה שהצענו בעניין הדיוטי-פרי, לפני שזה הגיע לבג"ץ. הצענו שהמיסוי על אלקטרוניקה ירד באופן הדרגתי, והכנסות המכס לא תפחתנה, מכיוון שאז יקנו יותר בישראל.

טלי אלדר-ירון:

	יש מגמה כזאת, וגם יש מטרה של המכס להוריד מסים.

היו"ר אמנון רובינשטיין:

	אני כבר שומע את זה 20 שנה.

	דליה רבין-פילוסוף, את מסכימה שנאשר את זה?

	אישרנו את הבקשות של שר המשפטים.

תקנות העבירות המינהליות (קנס מינהלי - חיקוקי מסים) (תיקון), התשנ"ט1999- - אושרו

הישיבה ננעלה בשעה 09:35





